CELEX: 62012CA0218
Language: el
Date: 2013-10-17 00:00:00
Title: Υπόθεση C-218/12: Απόφαση του Δικαστηρίου (τρίτο τμήμα) της 17ης Οκτωβρίου 2013 [αίτηση του Landgericht Saarbrücken (Γερμανία) για την έκδοση προδικαστικής αποφάσεως] — Lokman Emrek κατά Vlado Sabranovic [Κανονισμός (ΕΚ) αριθ. 44/2001 — Άρθρο 15, παράγραφος 1, στοιχείο γ' — Διεθνής δικαιοδοσία σε συμβάσεις καταναλωτών — Ενδεχόμενος περιορισμός της δικαιοδοσίας αυτής μόνο στις περιπτώσεις συμβάσεων που συνάπτονται εξ αποστάσεως — Αιτιώδης συνάφεια μεταξύ, αφενός, της επαγγελματικής ή εμπορικής δραστηριότητας που κατευθύνεται, μέσω του Διαδικτύου, στο κράτος μέλος της κατοικίας του καταναλωτή και, αφετέρου, της συνάψεως της συμβάσεως]

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/14
            
         Απόφαση του Δικαστηρίου (τρίτο τμήμα) της 17ης Οκτωβρίου 2013 [αίτηση του Landgericht Saarbrücken (Γερμανία) για την έκδοση προδικαστικής αποφάσεως] — Lokman Emrek κατά Vlado Sabranovic
   (Υπόθεση C-218/12) (1)
   
   (Κανονισμός (ΕΚ) αριθ. 44/2001 - Άρθρο 15, παράγραφος 1, στοιχείο γ' - Διεθνής δικαιοδοσία σε συμβάσεις καταναλωτών - Ενδεχόμενος περιορισμός της δικαιοδοσίας αυτής μόνο στις περιπτώσεις συμβάσεων που συνάπτονται εξ αποστάσεως - Αιτιώδης συνάφεια μεταξύ, αφενός, της επαγγελματικής ή εμπορικής δραστηριότητας που κατευθύνεται, μέσω του Διαδικτύου, στο κράτος μέλος της κατοικίας του καταναλωτή και, αφετέρου, της συνάψεως της συμβάσεως)
   2013/C 367/23
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Saarbrücken
   
      Διάδικοι στην υπόθεση της κύριας δίκης
   
   Lokman Emrek
   
      κατά
   
   Vlado Sabranovic
   
      Αντικείμενο
   
   Αίτηση προδικαστικής αποφάσεως — Landgericht Saarbrücken — Ερμηνεία του άρθρου 15, παράγραφος 1, στοιχείο γ', του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1) — Δικαιοδοσία επί υποθέσεων σχετικών με συμβάσεις που συνάπτονται από καταναλωτές — Περίπτωση επιχειρηματία του οποίου ο ιστότοπος στο Διαδίκτυο «κατευθύνει» τις δραστηριότητες αυτού στο κράτος μέλος της κατοικίας του καταναλωτή — Ζήτημα αν απαιτείται η ύπαρξη αιτιώδους συνάφειας μεταξύ της δραστηριότητας αυτής και της συνάψεως της οικείας συμβάσεως από τον καταναλωτή — Ενδεχόμενος περιορισμός της δικαιοδοσίας μόνο στις υποθέσεις στις οποίες οι συμβάσεις συνάπτονται εξ αποστάσεως
   
      Διατακτικό
   
   Το άρθρο 15, παράγραφος 1, στοιχείο γ', του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι δεν απαιτεί την ύπαρξη αιτιώδους συνάφειας μεταξύ, αφενός, του μέσου που χρησιμοποιείται προκειμένου η επαγγελματική ή εμπορική δραστηριότητα να κατευθυνθεί στο κράτος μέλος της κατοικίας του καταναλωτή, όπως είναι, παραδείγματος χάρη, ένας ιστότοπος στο Διαδίκτυο, και, αφετέρου, της συνάψεως της συμβάσεως με τον εν λόγω καταναλωτή. Πάντως, η ύπαρξη τέτοιας συνάφειας αποτελεί ένδειξη ότι η οικεία σύμβαση συνδέεται με την ως άνω δραστηριότητα.
   
      (1)  ΕΕ C 243 της 11.8.2012.